stanford-oval/wikipedia huggingface dataset:
Norsupoolo

Norsupoolo-ottelu Intiassa.
Norsupoolo on poolon muoto, jossa hevosten sijaan ratsastetaan norsuilla. Lajia harrastetaan pääasiassa Aasian etelä- ja kaakkoisosissa. Kunkin norsun selässä istuu kaksi henkilöä, norsunajaja ja pelaaja, joka lyö palloa ja kertoo ajajalle minne suuntaan ohjata eläintä. Mailana käytetään bambukeppiä.
Ensimmäisen kerran norsupooloa pelasivat brittiläiset aristokraatit Intiassa 1900-luvun alussa.  Kansainvälinen norsupoololiitto World Elephant Polo Association (WEPA) perustettiin vuonna 1982 Nepalissa. Ajatuksen keksivät mahakelkkailija Jim Edwards ja James Manclark Sankt Moritzissa Cresta Club -kelkkailuseuran baarissa. Aluksi peliä pelattiin jalkapallolla, mutta norsut usein talloivat palloa, minkä johdosta siirryttiin käyttämään tavallista hevospoolon palloa.
Aiheesta muualla

WEPA, kansainvälinen lajiliitto
Nortamo-Seor

Nortamo-Seor eli Nortamo-seura on raumalaisen kirjailijan Hj. Nortamon nimikkoseura. Kirjailijan elämäntyön vaalimisen lisäksi sen tehtäviin kuuluu Rauman giälen eli Rauman murteen harrastaminen ja tutkiminen.
Nortamo-Seor on Suomen vanhin kirjailijan nimikkoseura. Se perustettiin Rauman kauppaseurassa toukokuussa 1930, kirjailijan ollessa vielä elossa. Perustajajäseniin kuuluivat muun muassa kirjailija ja päätoimittaja Väinö Lahtonen, professori Arthur Långfors sekä kauppaneuvos Jalmari Penttilä.
Ehdotuksen seuran perustamisesta teki Raumalla edeltävänä talvena vieraillut kirjailija Arvi Järventaus. Hän oli Unkarin-vierailullaan tutustunut maan kansallirunoilijan Sándor Petőfin kirjailijaseuran toimintaan ja ehdotti raumalaisille samanlaisen yhdistyksen perustamista.
Nortamo-Seoran jäsenistö on järjestäytynyt kuin laivan miehistö, jungmannista kapteeniin. Kapteeni toimii seuran puheenjohtajana. Hallituksen jäseniä kutsutaan päällysmiähiksi. Heitä ovat kapteenin lisäksi kolme styyrmannia eli perämiestä, purseri, stuertti ja kokki. Varajäseninä on kaksi konstia eli kokenutta merimiestä.
Tilitarkastajina toimivat redarit eli laivanvarustajat. Uudet jäsenet ovat seuraan liittyessään aina jungmanneja, lukuun ottamatta merikapteeneja, jotka ovat suoraan matruuseja. Seuran kunniajäseniä kutsutaan vara-amiraaleiksi, ainoa amiraali on Hj. Nortamo.
Seuran jäseniksi ei oteta kuin miehiä. Jäsenet pitävät kokouksissa päässään merimiesten käyttämää öljykankaista sadehattua, sydvestiä. Seuran vuosikokous pidetään aina Nortamon syntymäpäivänä 13. kesäkuuta.
Seuran kapteenit

Jalmari Penttilä (1930–1944)
Alfons Rajahalme (1944–1946)
Arvo Kajakari (1946–1950)
A. J. Björk (1951–1963)
Tauno Koskela (1963–1987)
Mikko Haapio (1987–1992)
Eetu Aalto (1992–2000)
Jarmo Salo (2000–2010)
Markku Toivonen (2010–2016)
Mikko Vapanen (2016–)
Nurmeksen helluntaiseurakunta

| Nurmeksen helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1952
Puheenjohtaja:  Kari Kauttu
Pääkirkko:  Kaarlonkatu 4 75500 Nurmes
Aiheesta muualla
Sivusto
Infobox OKNimi-testi OK: 
Nurmeksen helluntaiseurakunta on Nurmeksessa toimiva helluntaiseurakunta. Seurakunta on perustettu vuonna 1952. Seurakunnan toimitilat sijaitsevat Nurmeksen keskustassa Kaarlonkadulla. Lisäksi seurakunta pitää yllä rukouspiiriä Valtimossa.
Seurakunnan toimintaan jumalanpalvelukset, rukouskokoukset, opetuskokoukset, teetupatyö sekä lähetystyö yhdessä Pohjois-Karjalan helluntaiseurakuntien kanssa Japanissa ja Kiinassa. Seurakunnan oma kohde on Venäjän Karjala. Omassa seurakunnassa on tavoitteena kehittää lapsi- ja nuorisotyötä.
Nokia Lumia 735

| Nokia Lumia 735 |
| --- | --- |

Valmistaja:  Microsoft Mobile
Julkaistu:  syyskuu 2014
Mitat:  134.7 × 68.5 × 8.9 mm
Paino:  134 g
Näyttö:  OLED
Näytön kuvatarkkuus:  720 × 1 280 px
Suoritin:  Qualcomm Snapdragon400
Infobox OKNimi-testi OK: 
Nokia Lumia 735 on Microsoftin syyskuussa 2014 julkistama älypuhelin. Lumia 730- ja 735-mallit ovat käytännössä saman mallin eri versioita. Lumia 735 on 4g-puhelin, kun taas Lumia 730 -mallissa on kaksi sim-korttipaikkaa, ja se toimii vain 3g-verkoissa. Nokia Lumia 735:n erikoisuus on laajakulmainen viiden megapikselin etukamera, joka sopii yhtiön mukaan erityisen hyvin selfie-kuvien ottamiseen sekä videopuheluihin.
Näyttö:
OLED
Corning Gorilla Glass 3
Nurmeksen keskustaajama

| Nurmeksen keskustaajama |
| --- | --- |
 Nurmeksen keskustaajama
 Koordinaatit: 63.54504°N, 29.13470°E 
Valtio:  Suomi
Maakunta:  Pohjois-Karjala
Kunta:  Nurmes
Hallinto:  
 – Asutustyyppi:  taajama
Pinta-ala:  
 – Kokonaispinta-ala:  12,49 km2 km²
Väkiluku (2019):  4 859
 – Väestötiheys:  389,0 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2019 mukaiset. 
Infobox OKVirheellinen NIMI-arvo: 
Nurmeksen keskustaajama on Nurmeksen kaupungin keskustaajama, joka sijaitsee Pohjois-Karjalan pohjoisosassa, Pielisen ja Nurmesjärven välisellä Mikonniemellä.
Nurmes on luultavasti ollut jo 1550-luvulla karjalaiskylä. Nurmes on esiintynyt kirjallisissa lähteissä 1500-luvun lopulta lähtien: Nurmes (1590), Nurmaxen (1618), Nurmochs By (1631), Nurmis Cappell (1687). Nimi lienee peräisin järvennimestä Nurmesjärvi (Normes-ierffwj noin 1526). Nurmes on johdos nurmi-sanasta. Karjalan kielessä nurmi merkitsee luonnonniittyä, esimerkiksi rantaniittyä.
Vuonna 1876 osa nykyisestä taajama-alueesta erotettiin Nurmeksen maalaiskunnasta Nurmeksen kauppalaksi. Sen ulkopuolelle, maalaiskunnan puolelle jäi kuitenkin Nurmeksen kirkonkylä, jota myöhemmin nimitettiin myös Porokyläksi. Vuoden 1973 alussa maalaiskunta liitettiin Nurmeksen kauppalaan, joka vuotta myöhemmin muutettiin kaupungiksi.
Tilastokeskuksen taajama-aluerajauksen mukaan Nurmeksen keskustaajaman pinta-ala oli 12,49 neliökilometriä ja väkiluku 4 859 vuoden 2019 lopussa. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta.
Neurofibromatoosi 1

Neurofibrooma
Neurofibromatoosi 1 eli NF 1, NF tyyppi 1 tai von Recklinhausenin tauti on dominoiva perinnöllinen sairaus tai paremminkin ominaisuus, joka aiheuttaa kantajalleen lisääntyneen sairausriskin. Lähteestä riippuen tapauksia on noin 1 tapaus 3 000–4 000 syntynyttä kohti. Suomessa NF 1 -tapauksia arvioidaan olevan noin 1 500. Neurofibromatoosin kuvasi 1882 patologi Friedrich Daniel von Recklinghausen (1833–1910). Vaikka neurofibromatoosi on tunnettu jo pitkälti yli sata vuotta, on tietämys siitä lisääntynyt vasta 1990-luvulla. Sanana neurofibromatoosi on johdettu kreikan kielestä neuron = hermo ja latinan kielestä fibra = säie, oma = kasvain, osis = sairaus. ICD-10 tautiluokituksessa Q85.0.
Taudin geenivirhe on paikannettu kromosomiin 17. NF-geeni on suurikokoinen, joten uudet mutaatiot ovat yleisiä (noin puolet tapauksista) ja eri sukuun kuuluvilla vikakohdat yleensä poikkeavat toisistaan. Geenivirhe aiheuttaa kasvaimenkasvunrajoitegeenin poikkeavuuden.
Diagnoosi

Diagnoosi tehdään pääsääntöisesti ulkoisten tunnusmerkkien mukaan. Aiemmin geneettinen tunnistus onnistui vain, jos saatavilla oli muiden samaan sukuun kuuluvien henkilöiden näytteitä. (ns. epäsuora diagnostiikka.) Geeni on kuitenkin selvitetty 2000-luvulla, ja sairaus voidaan periaatteensa seuloa jo alkiotasolla. Suomessa tämän kaltaista tutkimusta ei kuitenkaan toistaiseksi tehdä. Suomea lähin sairaala, joka tekee alkioille NF-tutkimuksia, on Tukholman Karoliininen sairaala. Suomessa yliopistosairaaloissa voidaan tutkimus tehdä sikiövaiheessa.
NF 1 -diagnoosi tehdään, jos ihmisellä on vähintään kaksi seuraavista löydöksistä:
vähintään kuusi maitokahviläiskää
kesakkoja kainaloissa
vähintään kaksi neurofibroomaa iholla
yksi pleksiforminen neurofibrooma
optikusgliooma
vähintään kaksi iiriksen Lischin nodulusta
luuston alueen kehityshäiriö
lähisukulaisella todettu NF 1
Oireita

Oireet ja niiden vaikeusaste vaihtelevat hyvinkin paljon. Vaikeusaste lisääntyy iän myötä. Tohtori Minna Pöyhösen väitöskirjassa todettiin Pohjois-Suomessa vaikeusasteen olevan: 11 prosentilla vähäinen, 35 prosentilla lievä, 40 prosentilla kohtalainen ja 14 prosentilla vaikea. Oireiden ilmaantumista ja niiden vaikeusastetta ei kyetä tällä hetkellä ennustamaan.
Yleisimpiä oireita
Café au lait- eli maitokahviläikät
Neurofibroomat
Tavallinen (Tarkkarajainen hermoston tukikudoksen hyvänlaatuinen kasvain, esiintyy kaikkialla elimistössä ja niitä voi olla muutamista tuhansiin. Iholla pehmeitä punertavia varrellisia kasvaimia) ja
plexiforminen neurofibrooma
Kesakot nivusissa/kainalossa/rintojen alueella
Lischin nodulus eli hyvälaatuinen silmän verkkokalvolla oleva kasvain
Mahd. gliooma. (yl. optikusgliooma) eli hyvänlaatuinen keskushermostokasvain.
Luustomuutoksia (esimerkiksi skolioosi)
Lisäksi NF 1 nostaa potilaan syöpäriskin kaksinkertaiseksi. Se altistaa rintasyövälle, aivokasvaimille, pahanlaatuiselle hermotuppikasvaimelle ja gastrointestinaaliselle stroomakasvaimelle.
Lisäksi NF 1 saattaa aiheuttaa oppimisvaikeuksia matemaattisissa ja kielellisissä aineissa. NF 1 voi aiheuttaa myös ongelmia motoriikassa ja koordinaatiossa.
Harvinaisissa tapauksissa neurofibromatoosi saattaa aiheuttaa myös epileptisiä kohtauksia.
Seuranta ja hoito

Koska neurofibromatoosin perussyynä olevaa geenivirhettä ei pystytä vielä hoitamaan, on hoito oireenmukaista. Haittaavat (ulkonäöllisesti tai esimerkiksi hiertävät ja painavat) neurofibroomat voidaan poistaa leikkaamalla. Oppimisvaikeuksia ja sen aiheuttamia ongelmia voidaan lievittää tukiopetuksella. Magneettikuvauksilla voidaan seurata esimerkiksi selkäydinkanavassa olevia neurofibroomia ja ennakoida niiden mahdollisesti aiheuttamia haittoja.
Perinnöllisyysneuvonta

Kun suvun jatkaminen tulee ajankohtaiseksi, suositellaan yhteydenottoa perinnöllisyysneuvontaa antaviin yksiköihin.
Suomessa perinnöllisyysneuvontaa antavat kaikki viisi yliopistollista sairaalaa, Väestöliitto ja ruotsinkielinen Folkhälsan.
Muuta

Neurofibromatoosi 1:stä ei pidä sekoittaa neurofibromatoosi 2:een, jonka geenivirhe sijaitsee kromosomissa 22. NF 2 on eri sairaus tai ominaisuus, mutta ennen geenitutkimusta näitä kahta sairautta ei kyetty täysin erottamaan toisistaan. Onkin käyty keskustelua, pitäisikö NF 2:n nimi muuttaa joksikin toiseksi.
Erillinen neurofibromatoosisairaus on myös harvinainen schwannomatoosi.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Nf-yhdistys
http://www.nf.org (Arkistoitu – Internet Archive) laaja ja kattava yhdysvaltalainen sivusto neurofibromatoosista
Norsuteloitus

Norsu repii ceylonilaista kuolemaantuomittua. Piirros kirjasta An Historical Relation of the Island Ceylon (Robert Knox, 1681).
Alueet, joilla norsuteloitusta on käytetty
Norsuteloitus (pers. ‏زیر پى ِپیل افكندن‎, zir pey-pil afkandan; kirjaimellisesti ”norsun jalkoihin heittäminen”) oli tuhansien vuosien ajan yleinen teloitustapa kuolemaantuomituille Etelä- ja Kaakkois-Aasiassa, erityisesti Intiassa. Aasiannorsuja käytettiin murskaamaan, repimään kappaleiksi tai kiduttamaan vankeja julkisissa teloituksissa. Norsut opetettiin tappamaan ohjauksen mukaan nopeasti tai kiduttavan hitaasti. Kuninkaallisten hallinnassa olleet norsut edustivat sekä täydellistä valtaa että hallitsijan kykyä hallita villieläimiä.
Tapa käyttää norsuja teloituksissa herätti usein kauhunsekaista kiinnostusta eurooppalaisissa matkaajissa ja se mainitaan monissa päiväkirjoissa ja Aasiaa koskevissa tutkielmissa.
Etelä- ja Kaakkois-Aasiaa 1700- ja 1800-luvuilla hallinneet eurooppalaiset siirtomaavallat lopettivat lopulta tavan. Vaikka norsuja käytettiinkin teloituksiin lähinnä Aasiassa, tapa siirtyi pariin kertaan myös läntisiin maihin kuten antiikin Roomaan ja Karthagoon.
Aiheesta muualla

Kuvia tai muita tiedostoja aiheesta Norsuteloitus Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Nicolas Roeg

| Nicolas Roeg |
| --- | --- |
 Nicolas Roeg vuonna 2008.
Henkilötiedot
Koko nimi:  Nicolas Jack Roeg
Syntynyt: 15. elokuuta 1928 Lontoo, Yhdistynyt kuningaskunta
Kuollut: 23. marraskuuta 2018 (90 vuotta) Lontoo, Yhdistynyt kuningaskunta
Ammatti:  ohjaaja, kuvaaja
Puoliso:  Susan Stephen (1957–1977, eronneet) Theresa Russell (1982–?, eronneet) Harriett Harper (2004– )
Ohjaaja
Aktiivisena:  1947–2018
Tunnetuimmat ohjaukset:  Erämaan vangit Kauhunkierre Mies toisesta maailmasta
Aiheesta muualla
IMDb 
Elonet
Nicolas Jack Roeg (15. elokuuta 1928 Lontoo – 23. marraskuuta 2018 Lontoo) oli englantilainen elokuvaohjaaja. Roegin elokuville on tunnusomaista tarinoiden pirstominen lyhyiksi fragmenteiksi, joiden kronologiaa Roeg usein sekoitti. Hänen filminsä Kauhunkierre (Don't Look Now, 1973) äänestettiin ykköseksi vuonna 2011 Time Out -lehden 150:lle elokuva-alan ammattilaiselle tekemässä kyselyssä kaikkien aikojen sadasta parhaasta brittielokuvasta.
Filmografia

| Vuosi | Alkuperäinen nimi | Suomenkielinen nimi | Huomioita |
| --- | --- | --- | --- |
| 1970 | Performance | Performance | yhdessä Donald Cammellin kanssa |
| 1971 | Walkabout | Erämaan vangit |  |
| 1973 | Don't Look Now | Kauhunkierre |  |
| 1976 | The Man Who Fell to Earth | Mies toisesta maailmasta |  |
| 1980 | Bad Timing: A Sensual Obsession | Outo intohimo |  |
| 1984 | Eureka | Kuka murhasi Jack McCannin? |  |
| 1985 | Insignificance | Yhtä tyhjän kanssa |  |
| 1986 | Castaway | Aution saaren unelma |  |
| 1987 | Aria |  | yhdessä kymmenen muun ohjaajan kanssa |
| 1988 | Track 29 | Väärillä raiteilla |  |
| 1989 | Sweet Bird of Youth |  | televisioelokuva |
| 1990 | The Witches | Kuka pelkää noitia |  |
| 1991 | Cold Heaven |  |  |
| 1994 | Heart of Darkness | Pimeyden sydämessä | televisioelokuva |
| 1995 | Hotel Paradise |  |  |
| 1995 | Two Deaths |  |  |
| 1995 | Full Body Massage |  | televisioelokuva |
| 1996 | Samson and Delilah | Samson ja Delila |  |
| 2006 | Puffball |  |  |
| 2007 | Adina |  |  |
Kirjallisuutta

Nicolas Roeg -teemakokonaisuus, Filmihullu 1/2021.
Aiheesta muualla

Arvostelu elokuvasta Eureka Keskipohjanmaassa[vanhentunut linkki]
Arvostelu elokuvasta Performance - Notting Hill Keskipohjanmaassa (Arkistoitu – Internet Archive)
Niin kauas kuin yötä riittää

| Niin kauas kuin yötä riittää> Voyage au bout de la nuit |
| --- | --- |

Alkuperäisteos
Kirjailija:  Louis-Ferdinand Céline
Kieli:  ranska
Genre:  romaani
Julkaistu:  1932
Suomennos
Suomentaja:  Jukka Mannerkorpi
Kustantaja:  Tammi, Siltala
Julkaistu:  1966, 2012
Sivumäärä:  547
ISBN:  9789522343772
Löydä lisää kirjojaKirjallisuuden teemasivulta
Niin kauas kuin yötä riittää (Voyage au bout de la nuit) on Louis-Ferdinand Célinen kirjoittama vuonna 1932 julkaistu romaani. Kirja on omaelämäkerrallinen, ja sen päähenkilöt ovat Bardamu ja tämän alter ego Robinson. Romaani tunnetaan sen kansanomaisesta ranskan kielestä ja sen synkästä ja lähes misantrooppisesta tyylistä.
Juoni

Romaani alkaa siitä, että teoksen päähenkilö Bardamu liittyy vapaaehtoisena ensimmäiseen maailmansotaan. Hän haavoittuu päähän ja saa kunniamerkin urheudesta, mutta kokee sen jälkeen hermoromahduksen. Bardamu kiertää monia sotilassairaaloita ja vapautetaan lopulta palveluksesta. Tämän jälkeen hän saa työpaikan Ranskan Afrikasta kauppa-aseman johtajana. Asemaa johti aiemmin Bardamun Flanderin taistelukentillä tapaama Léon Robinson, joka toimii myös päähenkilön alter egona.
Lopulta Bardamu kokiessaan vastenmielisyyttä tehtäväänsä kohtaan polttaa kauppa-aseman ja matkaa kaleerilla New Yorkiin. Hän löytää työpaikan Detroitista Fordin tehtaalta, mutta kokee työn tylsäksi merkityksettömäksi. Bardamu palaakin Pariisiin, missä viimeistelee lääkärin opintonsa ja aloittaa pienen köyhien vastaanoton. Häntä alkaa pian masentaa samat ongelmat, joiden takia köyhäläiset tulevat vastaanotoille, eikä hän saa edes pieniä palkkioitaan, joten hän siirtyy yksityisen mielisairaalan palvelijaksi.
Julkaisu ja vastaanotto

Céline kirjoitti teoksen Niin kauas kuin yötä riittää 1928–1932 lääkärin työnsä ohella. Hän kirjoitti kirjaa usein öisin vuorojensa jälkeen. Omaelämäkerrallisista aineksista koottu teos herätti heti huomiota, kun se julkaistiin 1932. Kirja oli kaupallinen menestys, mutta kriitikoilta se sai vaihtelevia arvioita. Kehuja se sai kansanomaisen ranskan kielen käytöstä ja porvareihin kohdistuneesta hyökkäyksestä. Sitä kuitenkin kritisoitiin synkästä ja misantrooppisesta tunnelmasta.
Tyyli ja teemat

Niin kauas kuin yötä riittää on kerrottu ensimmäisen persoonan näkökulmasta ja se on kirjoitettu veijariromaanin tyyliä käyttäen. Kirjassa käytettiin arkipäiväistä, raakaa ja sensuroimatonta pariisilaisten kieltä. Célineä puolustanut filosofi Emmanuel Lévinas totesikin, että Céline mursi hetkellisesti ranskalaisen kirjallisuuden kaunopuheisuuden.
Kirja kommentoi katkerasti ja usein misantrooppisesti ja sarkastisesti sodan kauhuja ja absurdiutta, kolonialismia, teollistumista ja modernin elämäntyylin yhteiskunnallisia ongelmia.
Nobody’s Perfect

| Nobody’s Perfect Deep Purple |
| --- | --- | --- |

Livealbumin tiedot
 Äänitetty : 1987–1988
 Julkaistu: kesäkuu 1988
 Tuottaja(t): Roger Glover & Deep Purple
 Tyylilaji: hard rock
 Kesto: 92.37
 Levy-yhtiö: Polydor (UK) Mercury (US)
Deep Purplen muut livealbumit
| Live in London 1982 | Nobody’s Perfect 1988 | Scandinavian Nights 1988 |
Nobody’s Perfect on Deep Purplen livealbumi vuodelta 1988.
Taustatietoa

Albumi nauhoitettiin seuraavissa paikoissa: Irvine Meadows (23.5.1987), Phoenix (30.5.1987), Oslo (22.8.1987) ja Verona (6.9.1987). "Hush" uudelleennauhoitettiin 20-vuotisjuhlan kunniaksi helmikuussa 1988 Hook End Manor -studioilla Englannissa. Myös "Black Night" uudelleennauhoitettiin, mutta jätettiin julkaisematta. "Bad Attitude" ja "Space Truckin'" olivat alun perin vain lp-versiossa ja "Dead or Alive" vain kasettiversiossa. Remasteroitu cd-versio sisältää kaikki kappaleet.
Kappaleet

| --- | --- |
 CD 1 Highway Star – 6.10  Strange Kind of Woman – 7.34  Perfect Strangers – 6.25  Hard Lovin' Woman – 5.03  Bad Attitude – 5.31  Knocking at Your Back Door – 11.26 :  CD 2 Child in Time – 10.35  Lazy – 5.10  Space Trucking – 6.03  Black Night – 6.06  Woman from Tokyo – 4.00  Smoke on the Water – 7.46  Hush – 3.30
Kokoonpano

Ian Gillan – laulu
Ritchie Blackmore – kitara
Roger Glover – basso
Jon Lord – urut, kosketinsoittimet
Ian Paice – rummut
Arvostelut

AllMusic:
Skattørsundetin silta

Skattørsundetin silta
Skattørsundetin silta (norj. Skattørsundet bru) eli Skjervøyn silta (norj. Skjervøy bru) on läänintiellä 866 Skjervøyn kunnassa Norjan Tromssan läänissä sijaitseva silta. Se ylittää Skattørsundetin salmen sekä yhdistää Skjervøyan ja Kågenin saaret toisiinsa.
Skattørsundetin silta avattiin vuonna 1971. Se on rakennettu betonista ja on pituudeltaan 805 metriä. Sen pisin jänneväli on 32 metriä.
Nokia Lumia 730

| Nokia Lumia 730 |
| --- | --- |

Valmistaja:  Microsoft Mobile
Julkaistu:  syyskuu 2014
Mitat:  134.7 × 68.5 × 8.7 mm
Paino:  130 g
Näyttö:  OLED
Näytön kuvatarkkuus:  720 × 1 280 px
Suoritin:  Qualcomm Snapdragon 400
Infobox OKNimi-testi OK: 
Nokia Lumia 730 on Microsoftin syyskuussa 2014 julkistama älypuhelin. Puhelimen erikoisuus on laajakulmainen viiden megapikselin etukamera, joka sopii yhtiön mukaan erityisen hyvin selfie-kuvien ottamiseen sekä videopuheluihin. Puhelimessa on 4,7 tuuman näyttö.
Näyttö:
OLED
Corning Gorilla Glass 3
Skathi (kuu)

Skathi, tunnetaan myös nimellä Saturnus XXVII, on Saturnuksen kuu. Sen löysivät Brett Gladman ja John J. Kavelaars vuonna 2000. Sille annettiin väliaikaiseksi nimeksi S/2000 S 8. Skathin halkaisija on noin 6,4 kilometriä. Sen kiertoaika on 725,784 päivää, ja sen inklinaatio on 149° ja eksentrisyys 0,246.
Kuun nimi tulee pohjoismaisesta mytologiasta, jossa Skaði on jättiläinen ja jumala Njordin vaimo. Monissa lähteissä Skathia sanottiin Skadiksi. Kuu nimettiin virallisesti vuonna 2003, ja Skadi on vaihtoehtoinen kieliasu mytologian hahmolle, jonka mukaan Skathi on nimetty. Skathi on voinut syntyä kuoresta, joka irtosi törmäyksessä Phoebesta aurinkokunnan historiassa.
Nigerian naisten jalkapallomaajoukkue

Nigerian naisten jalkapallomaajoukkue edustaa Nigeriaa naisten jalkapallon kansainvälisissä otteluissa.
Olympialaiset

Nigerian maajoukkue sijoittui Sydneyn 2000 olympialaisissa kahdeksanneksi ja Ateenan 2004 olympialaisissa kuudenneksi. Pekingin 2008 olympialaisissa se hävisi kaikki kolme otteluaan: Pohjois-Korealle 0–1, Saksalle 0–1 ja Brasilialle 1–3. Nigerian ainoan maalin teki Perpetua Nkwocha rangaistuspotkusta.
Maailmanmestaruuskilpailut

Nigeria on ollut mukana kaikissa tähän asti pelatuissa naisten MM-turnauksissa. Vuosien 1991, 1995, 2003, 2011 ja 2015 kisoissa sen pelit päättyivät alkulohkon jälkeen. Vuoden 1999 MM-kisoissa Nigeria sijoittui alkulohkossaan toiseksi. Puolivälierässään Brasiliaa vastaan se nousi puoliajan 0–3-tappiotilanteesta tasoihin mutta hävisi jatkoajalla maalein 3–4.
Vuoden 2007 MM-kisat pelattiin Kiinassa. Nigeria pelasi alkulohkossaan Ruotsin kanssa tasapelin 1–1 mutta hävisi Pohjois-Korealle 0–2 ja Yhdysvalloille 0–1 ja jäi lohkonsa viimeiseksi. Joukkuetta valmensi Ntiero Effiom. Nigerian pelaajista Rita Chikwelu ja MM-turnauksessa joukkueen ainoan maalin tehnyt Cynthia Uwak ovat pelanneet pitkään Suomessa.
Vuoden 2011 MM-kisoissa Saksassa Nigeria hävisi sekä Ranskalle että Saksalle 0–1 ja voitti Kanadan samoin lukemin mutta ei selviytynyt alkulohkosta jatkoon. Nigerian ainoan maalin teki Perpetua Nkwocha.
Vuoden 2015 MM-kisoissa Kanadassa Nigeria pelasi Ruotsin kanssa tasapelin 3–3 mutta hävisi sitten Australialle 0–2 ja Yhdysvalloille 0–1 eikä päässyt alkulohkosta jatkoon. Nigerian maalintekijät olivat Ngozi Okobi, Asisat Oshoala ja Francisca Ordega.
Vuoden 2019 MM-kisoissa Ranskassa Nigeria sijoittui alkulohkossaan kolmanneksi. Se hävisi Norjalle 0–3 ja Ranskalle 0–1 sekä voitti siinä välissä Etelä-Korean 2–0. Puolivälierissä Nigeria hävisi Saksalle 0–3. Asisat Oshoala teki maalin Etelä-Koreaa vastaan ja ottelun toinen maali oli Etelä-Korean oma maali. Nigerian valmentajana toimi ruotsalainen Thomas Dennerby.
Afrikan-mestaruuskilpailut

Afrikan mestaruusturnauksessa Nigeria oli pitkään voittamaton. Se vei ensimmäiset seitsemän mestaruutta putkeen vuosina 1991, 1995, 1998, 2000, 2002, 2004 ja 2006. Vuoden 2008 turnauksen välierissä se hävisi Päiväntasaajan Guinealle ja sijoittui kolmanneksi voitettuaan pronssiottelussa Kamerunin rangaistuspotkukilpailun jälkeen. Vuonna 2010 Nigeria voitti Päiväntasaajan Guinean finaalissa, ja näin joukkue voitti kahdeksannen maanosamestaruutensa. Vuoden 2012 turnauksen välierissä Nigeria hävisi Etelä-Afrikan tasavallalle 0–1 ja pronssiottelussa Kamerunille samoin lukemin, joten se sijoittui neljänneksi. Vuonna 2014 Nigeria voitti yhdeksännen mestaruutensa voittamalla loppuottelussa Kamerunin 2–0 Nigeria voitti Afrikan-mestaruuden myös vuosina 2016 ja 2018.
Nikolai Basov

| Nikolai Basov> Николай Геннадиевич Басов |
| --- | --- |

Henkilötiedot
Koko nimi:  Николай Геннадиевич Басов
Syntynyt: 14. joulukuuta 1922 Usman, Neuvosto-Venäjä
Kuollut: 1. heinäkuuta 2001 (78 vuotta) Moskova, Venäjä
Kansalaisuus:   Neuvostoliittolainen  Venäläinen
Koulutus ja ura
Tutkinnot:  Moskovan fysiikan ja teknologian instituutti (PhD, 1953) Lebedev-instituutti (ylempi tohtorintutkinto, 1956)
Väitöstyön ohjaaja:  Mihail Leontoitš ja Aleksandr Prohorov
Instituutti:  Lebedev-instituutti
Tutkimusalue:  Fysiikka
Palkinnot:   Nobelin fysiikanpalkinto (1964)
Nikolai Gennadijevitš Basov (ven. Никола́й Генна́диевич Ба́сов, 14. joulukuuta 1922 – 1. heinäkuuta 2001) oli neuvostoliittolainen fyysikko. Hän sai vuonna 1964 Nobelin fysiikanpalkinnon kvanttielektroniikkaan liittyvästä työstä, joka johti laserin ja maserin kehittämiseen.